
Dyma Fi ….. dyna enw fy mhriosect unigol. Dyma gyflwyniad byr i fy hun sydd yn rhoi rhywfaint o gyd-destun i’r prosiect.

Yn dilyn cyfnod o gael ffitiau a lewygu yn ystod fy mlwyddyn gyntaf yn y coleg datblygodd a gwaethygodd fy sefyllfa nes I mi gael diagnosis o Dissociative seizures a Syncope (neu lewygu) a derbyn cymorth i geisio eu rheoli. 

Math o seizures sydd ddim fel epilepsy yw rhain sydd yn gysylltiedig a seicoleg yr unigolyn a sut mae’r ymenydd yn gweithio, sut mae’ emosiynau a’r synhwyrau yn effeithio ar yr ymenydd nes ei fod yn tanio y system amddiffyn sydd yno i’n cadw’n ddiogel - ymladd, rhedeg new rhewi ( Fight,flight or freeze) - yn amlwg yn yr achos yma mae’r ymenydd yn diffodd neu  ‘rhewi’.

Rwyf wedi bod yn berson ifanc sydd wedi cael trafferth gyda gor-bryder ers pan oeddwn yn yr ysgol uwchradd ac wedi derbyn peth cyngor yno i geisio ei reoli.

Fodd bynnag, mae’r ffordd y mae y cyflwr wedi datblygu, y ffordd y rhoddwyd meddyginiaeth gwrth-iselder i mi ar un adeg ac sut yn y diwedd mae cael help  i ddeall y cyflwr wedi golygu fy mod bellach yn rheoli fy emosiynau a’m synhwyrau sy’n golygu bod y seizures wedi lleihau i’r nesaf peth i ddim ac mae fy gor-bryder yn poeni llawer llai arnaf.

Teimlais y byddai o fudd i rannu fy mhrofiadau trwy gyfrwng y prosiect yma i ddangos sut mae teimladau a emosiynnau yn gallu effeithio arnom mewn ffyrdd nad oeddem ni’n ymwybodol ohonynt. Weithiau dydy’r doctoriaid ddim yn cysidro emosiynnau fel rhywbeth sy’n gallu achosi seizures ac mae nhw’n gallu rhoi meddygyniaeth neu eich trin fel epileptic. Mae’n debyg fod 1 o 5 person sydd ar feddygyniaeth epilepsi yn dioddef o dissociative seizures.

Byddaf yn archwilioa chymharu fy mhrofiadau a’m ymchwil fy hun gyda sawl ffynhonnell yn y maes iechyd meddwl sydd wedi cyhoeddi erthyglau ac adroddiadau ar pwnc.

Byddaf hefyd yn edrych ar y technegau a gyflwynwyd i mi i geisio rheoli y cyflwr, y ffynhonnellau a’r cyhoeddiadau y cyfeirwyd fi atynt a’r mathau eraill o dechnegau sydd ar gael a sut y gellid eu defnyddio i adeiladu ar ei gilydd.

Gor-bryder ac iselder mewn pobl ifanc 

Mae y nifer o bobl ifanc sydd yn dioddef o gor-bryder ac iselder wedi cynyddu yn ddirfawr, roedd y nifer yn uchel cyn Covid ond erbyn heddiw mae wedi mynd llawer uwch. Mewn erthygl yn mhapur newydd y ‘Guardian’ yn gynharach eleni datgelwyd fod 28% o blant ysgol rhwmg 12-18 oed ar draws y Deyrnas Unedig wedi peidio mynychu ysgol oherwydd gor-bryder. Mae’r erthygl hefyd yn dweud fod arolwg diweddaryn argymell mai cyflwr iechyd meddwl gwael yw’r rheswm pennaf dros y cynydd mewn absonoldeb mewn ysgolion ar ôl Covid. Mae yna alw hefyd yn yr erthygl i wella yr arbenigedd iechyd meddwl sydd ar gael yn yr ysgolion a hefyd bod gwaith i’w wneud I gael mynediad at gymorth yn y gymuned.  [endnoteRef:1]  [1:  Guardian] 


Er fod rhai yn gofyn am help, fel wnes i, mae nifer fawr yn gwynebu nifer o rwystrau sydd yn golygu nad ydynt yn gofyn am help. Yn yr erthygl a gyhoeddwyd yn 2021 ‘Why don’t teenagers seek help for anxiety and depression’ [endnoteRef:2] mae’nt yn nodi mae gor-bryder ac iselder ysbryd yw’r achos iechyd meddwl mwya cyffredin mae pobl ifanc yn eu profi, un ym mhob deuddeg (8%) yn profi gor-bryder ac un ym mhob ugain (5%) yn profi iselder ysbryd. Gall hyn fod yn digwydd ar y cyd. [2:  NIHR
] 


Er fod rhai fel y soniais yn chwilio am gymorth, fel wnes i mae oleiaf treuan o bobl ifanc gyda’r cyflwr ddim yn chwilio am gymorth. Mae’r ymchwil yn nodi pedair thema a allai gael eu cysidro fel rhywbeth sydd yn eu rhwystro rhag gofyn am gymorth. Ddim yn deall y broblem – “meddwl bod pethau fel ma nhw i fod”, dim isho trafod teimladau rhag gael eu barnu, eisiau sotrio’u hunain allan (yn enwedig rhwng bechgyn) – ynghyd â cywilydd, stigma a diffyg wybodaeth. Mae’r ymchwil yn pwysleisio’r angen am ymyriadau sydd yn targedu pobl yn eu harddegau ac yn cyrraedd eu teuluoedd, ysgolion a chymdeithas ehangach. Mae hefyd yn nodi yr angen i weithio gyda plant yn eu harddegau i geisio sicrhau fod yr ymyriadau newydd mewn iechyd meddwl a gofyn am gymorth yn addas ar gyfer yr oedran. Mae hyn yn atgyfnerthu’r pwynt a wnes i yn fy nghynnig gwreiddio ar gyfer fy mhrosiect unigol. 

Fodd bynnag, pan fod person ifanc yn chwilio am gymorth yn yr ysgol mae’n debyg mae cael cefnogaeth cwnsela yn yr ysgol fydd y cam cyntaf ac er fod hynny wedi bod yn ddefnyddiol yn fy mhrofiad i doedd o ond yn delio efo fy ngor-bryder yn yr ysgol ei hun, nid yn gyffredinol. Bryd hynny, mae’n debyg mae pobl yn troi at y meddyg ac yno mae’n debyg yn derbyn meddygyniaeth gwrth-iselder ysbryd (anti-depressants) mewn erthygl gan y ‘National Institute for Health and Care Research’ [endnoteRef:3] mae cryn sylw yn cael ei rhoi i sut mae meddygyniaeth gwrth-iselder yn cael eu rhagnodi i blant a phobl ifanc ac yn cydnabod er fod canllawiau yn argymell y dylsai person ifanc gwrdd a seiciatrydd cyn cychwyn ar feddygyniaeth gwrth-iselder nid yw bob doctor yn dilyn y canllawiau hyn, ac mae’n debyg mai dim ond un o bob pedwar person ifanc sy’n cwrdd a seiciatrydd cyn cychwyn ar y feddygyniaeth. Mae’r adroddiad yn awgrymu mai prinder gwasanaethau sydd ar gael sydd yn gyfrifol am hyn yn enwedig gwasanaethau iechyd meddwl plant a phobl ifanc, mae’r rhestr aros gwasanaethau CAMHS (Child and Adolescent Mental Health Service) yn 18 wythnos cyn yr apwyntiad cyntaf. [3:  NIHR 2] 


Y Cyflwr

Yn dilyn cyfnod o gael ffitiau oedd yn cynnwys llewygu a ticcian corfforol (y pen a’r gwddf yn symud a hercian yn afreolus) cefais fy nghyfeirio at niwrolegydd yn yr ysbyty ac yn dilyn profion cael diagnosis o Dissociative Seizures a Syncope. 

Eglurwyd i mi sut oedd hyn yn wahannol i epilepsi a chefais fy nghyfeirio at nifer o gyhoeddiadau a gwefannau fyddai’n fy helpu i ddeall y cyflwr a sut i ymdopi. Bûm hefyd yn chwilio ar y wê am fwy o wybodaeth am y cyflwr ei hun a thechnegau i’w rheoli. 

Gall y term ei hun fod yn anghyfarwydd gan fod sawl gwahannol term yn cael ei ddefnyddio i ddisgrifo y cyflwr. Yn eu plith – ‘Psychosomatic seizures’, ‘Functional seizures’ a ‘Pseudo-seizures’. Mae’r enw diwethaf sef ‘pseudo’ yn cael ei gysidro bellach yn un bychanus, mae’n deillio o’r cyfnod pryd yr oedd meddygon yn credu fod rhaid cael sail ffisegol i bob cyflwr. Fel mae’r enw ‘pseudo’ yn awgrymu roeddent yn credu mai rhyw fath o seizure ffug na ellir ei esbonio oedd y cyflwr ‘non-epileptic’.

Y gwahanniaeth pennaf rhwng seizure epileptic a seizure ‘non-epileptic’ yw fod yna rhywbeth debyg i storm drydannol yn digwydd yn yr ymennydd gyda seizure epileptic, tra gyda seizure ‘non-epileptic’ does dim newid yn signalau trydannol yr ymennydd.

Yn nhaflen gwybodaeth i gleifion gan ‘Sheffield Teaching Hospitals’ [endnoteRef:4] cawn wybodaeth fod rhwng 15 a 30 o bob 100,000 o bobl yn dioddef o ‘non-epileptic’ seizures a bod bron i hanner y bobl sydd yn cael eu cludo i’r ysbyty gyda amheaeth eu bod yn dioddef o epliepsy difrifol yn darganfod bod ganddynt ‘non-epileptic’ seizure disorder.  [4:  Sheffield Teaching Hospitals] 


Mewn llyfryn a ddatblygwyd i helpu pobl ifanc sy’n dioddef o ‘non-epileptic’ seizures gan Dr Gemma Johns [endnoteRef:5] mae esboniad defnyddiol sy’n awgrymu pam fod y seizures yn gallu digwydd. Mae’n egluro sut fod y seizure yn cychwyn pan fo’r ymennydd yn derbyn rhybudd unnai o tu fewn y corff neu tu allan fod rhywbeth bygythiol yn digwydd. Gall y rhybuddion o tu fewn i’r corff gynnwys meddyliau, atgofion, emosiynnau neu rhywbeth yn effeithio ar y synhwyrau. Gall y rhybuddion tu allan i’r corff gynnwys sefyllfaoedd, gwrthrych, sŵn neu arogl sydd yn atgoffa’r ymennydd o gyfnod annodd yn y gorffennol. Gall hyn ddigwydd pan fo rhywun yn teimlo stress ond gall ddigwydd pan mae rhywun wedi ymlacio hefyd.  [5:  ABUHB. NHS. WALES] 


Mae’n annodd credu weithiau bod rhywbeth fel ‘non-epileptic’ seizure yn gallu digwydd heb adael lei hôl ar yr ymennydd ac sydd yn dangos pan fo’r ymennydd yn cael scan. Fodd bynnag, rydym yn gwybod fod ein meddyliau, ein emosiynnau a’n synhwyrau yn gallu creu ymateb cryf iawn yn y corff e.e. gall rhywun wrido yn goch pan yn teimlo cywilydd, gallwn deimlo ein calon yn mynd yn gyflymach cyn mynd i arholiad, teimlo pili pala yn ein stumog pan yn siarad efo rhywun da ni’n hoffi. 

Mae’r llyfryn hefyd yn egluro fod ‘non-epileptic’ seizures yn rhywbeth mae’r ymennydd wedi dysgu sut i wneud er mwyn ein ‘cadw’n ddiogel’, fodd bynnag mae hefyd yn egluro fod modd dysgu am yr arwyddion sy’n dod cyn seizure a defnyddio amrywiol dechnegau i atal y seizure rhag digwydd, gall rhain gynnwys rheoli anadl, newid ffocws a lleihau y teimlad o stress. Gall ymarfer y technegau yma helpu yr ymennydd i ‘ddad-ddysgu’ yr angen i ddefnyddio seizures i’n cadw yn ddiogel, a thrwy hynny ddechrau torri y cylch dieflig mae’r ymennydd ynghlwm iddo. 

Mae’r llyfryn uchod gan Dr Johns hefyd yn pwysleisio pwysigrwydd : 

1 – bwyta’n iach – mae bwyd yn rhoi egni i’r corff a’r ymennydd, pan fo’n egni ni yn isel cawn anhawster canolbwyntio a rheoli ein emosiynnau a’n hwyliau. Mae bwyta’n iach a rheolaidd yn gallu lleihau stress a’n helpu i rheoli a lleihau y seizures. 

2 – ymarfer corff – mae pawb yn ymwybodol fod ymarfer corff yn dda i ni ac mae’n gallu gwella ein hwyliau, ymlacio ein cyhyrau, lleihau stress a gwella ein cwsg. Mae hefyd yn gallu ein helpu i gadw pwysau iach, gwella ein hunan hyder a’n sgiliau cymdeithasu. 

3 – cwsg – call cysgu’n dda olygu ein bod yn teimlo yn llai ‘stressed’ac felly yn fwy tebygol o fedru delio gyda seizure a lleihau y nifer sydd yn digwydd.

Y Technegau Ymdopi

Mae sawl ffynhonnell i’w gael sydd yn argymell gwahannol dechnegau i’w hymarfer I geisio dechrau ymdopi a rheoli y seizures omd rwyf am ganolbwyntio ar y tri techneg yr wyf i wedi bod yn ymarfer a gorfod ychwanegu i fy rwtin ddyddiol dros y chwe mis diwethaf. 

Y dechneg gyntaf yw ‘anadlu yn ddyfn i mewn i’r stumog’ (diaphragmatic breathing) – pan ydym dan straen, yn ofn neu’n flin neu’n bryderus mae ein anadl yn tieddu i fod yn gyflym ac yn fas ac rydym yn fwy tebygol I gael teimladau rhyfedd sydd yn gallu tanio seizure. Un ffordd o ymladd yn erbyn seizures yw i slofi yr anadl i lawr. Mae anadlu yn ddyfn i mewn i’r stumog yn eich helpu I gymryd anadl arafach, tyfnach sy’n gallu atal mynd i seizure. Mae’r dechneg yn golygu dychmygu bod eich stumog fel balwn a trwy anadlu mae isho llenwi y balwn gymaint a sy phosib trwy anadlu yn araf i mewn, yna anadlu allan yn araf a gadael yr aer allan o’r balwn heb adael i’r balwn fynd I lawr yn rhy gyflym. Trwy ganolbwyntio ar yr anadlu fel hyn dros gyfnod o 6,7 neu 8 anadl mae’n bosib dod o hyd i dawelwch meddwl a llonyddwch yn y corff. Ond, fel bob sgil arall ymarfer yw yr ateb. 

Yr ail dechneg yr hoffwn ei drafod yw yr un sydd wedi gweithio orau i mi sef … y synhwyrau (sensory grounding) – hefyd yn cael ei alw yn 5, 4, 3, 2, 1. [endnoteRef:6] Mae’r dechneg yma yn un o’r hawsaf o’r strategaethau meddwlgarwch (mindfulness) sydd wedi eu cynllunio i rheoli stress a gor-bryder, gallwch neud hwn yn unrhywle ac unrhywbryd. Mae hefyd yn un o’r rhai mwyaf effeithiol. Fel hyn mae’n gweithio, wrth gadw’n hollol llonydd mae angen enwi 5 peth y gellir ei weld a’I ddisgrifio I chi eich hun mor fanwl a sydd bosib. Enwi 4 peth y gallwch glywed a’ch llygaid wedi cau, gall rhain fpd yn sŵn peiriant yn y swyddfa, neu aderyn yn canu tu allan. Enwi 3 peth y gallwch deimlo, gan sylwi ar y synnwyr o gyffwrdd, y brethyn a reich croen, esmwythder y dodrefn neu pa mor soled yw’r llawr dan eich troed. Enwi 2 beth y gallwch arogli pan rydych yn cymryd anadl tyfn boed yn anadl coffi neu sebon. Yn olaf, enwch un peth y gallwch flasu efallai cymryd sip o ddŵr neu sylwi ar flas y past dannedd sydd dalmar eich dant. Mae’r synhwyrau oll i gyd yn awry n ôl yn y presenol.  [6:  Calm.com - https://www.calm.com/blog/5-4-3-2-1-a-simple-exercise-to-calm-the-mind#:~:text=The 54321 (or 5, 4,1 thing you can taste.
] 


Techneg arall yr wyf wedi dechrau ymchwilio iddi trwy adeiladu ar y ddau dechneg blaenorol yw meddwlgarwch (mindfulness) – techneg ydyw sy’n ymwneud â sylwi ar yr hyn sy’n digwydd yn y presennol, heb farnu. Mae’n cynnwys sylwi ar sut mae meddyliau yn mynd a dod yn eich meddwl, sylwi ar yr hyn mae eich corff yn dweud wrtho chi, efallai yn teimlo tensiwn, cyhyrau’n dyn a chreu lle rhwng y chi a’ch meddyliau fel eich bod yn gallu ymateb iddyn nhw yn fwy pwyllog. 

Mae ymarfer y technegau yma wedi gweithio yn dda i mi, ac fel y soniais rwyf bron yn glir o’r seizures, hefyd, rwy’n gallu ymdrin a theimladau o bryder a stress yn llawer gwell.

Crynodeb ac awgrymiadau

Elen a Eilir – dwi heb ysgrifennu’r rhan olaf yma eto ond mae gen i syniad da o’r hyn dwi eisiau cynnwys ynddo fo, ond meddwl byddai’n gallach meddwl am yr adborth gynta. 

Dwi isho ail ymweld a’r pwyntiau a wnes ar ddechrau’r papur am y cynnydd difrifol yn nifer y plant a phobl ifanc sydd yn dioddef o gor-bryder a’r diffyg cefnogaeth sydd a’r gael yn y system iechyd, system addysg ac yn y gymuned a galw am newid a buddsoddi. 

Rwyf hefyd yn ymwybodol bod eisiau troi’r cyfeiriadau i arddull ‘Harvard’ ac hefyd ychwanegu fy llyfryddiaeth sydd yn ehangach na’r rhai dwi wedi cyfeirio atynt yn y traethawd yma.

Yn olaf, rwyf hefyd eisiau creu’r bont rhwng y traethawd hon a’r prosiect sef ‘Dyma fi’ – drama fer i dair cymeriad sy’n archwilio y testun o gor-bryder, seizures a hunan gymorth. 





